ระเบียบกรมคุมประพฤติระเบียบกรมคุมประพฤติว่าด้วยการปฏิบัติงานในการขอการอนุญาตข้อมูลข่าวสารของกรมคุมประพฤติพ.ศ.๒๕๔๒ อาศัยอำนาจตามระเบียบกรมคุมประพฤติว่าด้วยการปฏิบัติงานในกรมคุมประพฤติตามพระราชบัญญัติข้อมูลข่าวสารของราชการ พ.ศ. ๒๕๔๐, พ.ศ.๒๕๔๑ ประกอบกับระเบียบ สำนักนายกรัฐมนตรีว่าด้วยการปฏิบัติราชการเพื่อประชาชนของหน่วยงานของรัฐพ.ศ. ๒๕๓๒ แก้ไขเพิ่มเติมโดยระเบียบสำนักนายกรัฐมนตรีว่าด้วยการปฏิบัติราชการเพื่อประชาชนของหน่วยงานของรัฐ(ฉบับที่ ๒) พ.ศ. ๒๕๔๐ ข้อ ๙จึงให้ออกระเบียบกำหนดขั้นตอนและระยะเวลาปฏิบัติราชการสำหรับการกำหนดขั้นตอนและระยะเวลาปฏิบัติราชการในการขอ การอนุญาตข้อมูลข่าวสารของกรมคุมประพฤติดังต่อไปนี้ข้อ ๑ ระเบียบนี้เรียกว่า ระเบียบกรมคุมประพฤติว่าด้วยการปฏิบัติงานในการขอ การอนุญาตข้อมูลข่าวสารของกรมคุมประพฤติ พ.ศ. ๒๕๔๒ข้อ ๒[๑]ระเบียบนี้ให้ใช้บังคับตั้งแต่วันประกาศเป็นต้นไปข้อ ๓ ในระเบียบนี้ข้อมูลข่าวสารที่เปิดเผย หมายความว่าข้อมูลข่าวสารของกรมคุมประพฤติตามระเบียบ กรมคุมประพฤติว่าด้วยการปฏิบัติงานในกรมคุมประพฤติตามพระราชบัญญัติข้อมูลข่าวสารของราชการ พ.ศ. ๒๕๔๐, พ.ศ.๒๕๔๑ ข้อ ๗ วรรค ๒ข้อมูลข่าวสารที่ไม่ต้องเปิดเผยหมายความว่า ข้อมูลข่าวสารของกรมคุมประพฤติตามระเบียบกรมคุมประพฤติว่าด้วยการปฏิบัติงานในกรมคุมประพฤติ ตามพระราชบัญญัติข้อมูลข่าวสารของราชการ พ.ศ.๒๕๔๐, พ.ศ. ๒๕๔๑ ข้อ ๗ วรรค ๓หน่วยงานที่รับผิดชอบโดยตรงหมายความว่า หน่วยงานที่บริการข้อมูลข่าวสารของกรมคุมประพฤติตามระเบียบกรมคุมประพฤติว่าด้วยการปฏิบัติงานในกรมคุมประพฤติตามพระราชบัญญัติข้อมูลข่าวสารของราชการ พ.ศ. ๒๕๔๐, พ.ศ.๒๕๔๑ ข้อ ๑๗ผู้มีอำนาจอนุญาต หมายความว่าบุคคลหรือหน่วยงานที่ระบุไว้ในหลักเกณฑ์การขอข้อมูลข่าวสาร และการอนุญาตท้ายระเบียบนี้ข้อ ๔ ให้ผู้ประสงค์จะเข้าตรวจดู ศึกษา ค้นคว้าหรือขอสำเนาข้อมูลข่าวสารของกรมคุมประพฤติให้ยื่นคำขอเป็นลายลักษณ์อักษรพร้อมทั้งแสดงเหตุผลและความจำเป็นต่อผู้มีอำนาจอนุญาตพร้อมหลักฐาน ดังนี้(๑) สำเนาบัตรประจำตัวประชาชน หรือ(๒) สำเนาทะเบียนบ้าน(๓) หนังสือมอบอำนาจให้ดำเนินการแทนข้อ ๕ ในการขอตรวจดู ศึกษา ค้นคว้าหรือขอสำเนาข้อมูลข่าวสารกรมคุมประพฤติ ให้ยื่นคำร้องขอพร้อมหลักฐานประกอบต่อเจ้าหน้าที่ลงทะเบียนรับและตรวจสอบคำขอพร้อมหลักฐานเสนอผู้มีอำนาจอนุญาตดำเนินการต่อไปข้อ ๖ การพิจารณาการอนุญาตเข้าตรวจดู ศึกษาค้นคว้า หรือขอสำเนาข้อมูลข่าวสารของกรมคุมประพฤติ ดังนี้(๑) ข้อมูลข่าวสารที่เปิดเผย ให้ผู้มีอำนาจอนุญาตพิจารณาอนุญาตตามคำขอ(๒) ข้อมูลข่าวสารที่ไม่เปิดเผยให้ผู้มีอำนาจอนุญาตใช้ดุลพินิจพิจารณาเป็นรายกรณีไป หากมีคำสั่งไม่อนุญาตให้แจ้งคำสั่งพร้อมเหตุผลแก่ผู้ขอการปฏิบัติงานตาม (๑) (๒)ให้ดำเนินการแล้วเสร็จภายใน ๑ วันทำการ(๓) ข้อมูลข่าวสารที่ไม่เปิดเผยหากเสนอต่อหน่วยงานที่ไม่ได้รับผิดชอบโดยตรงให้จัดส่งให้หน่วยงานที่รับผิดชอบโดยตรงพิจารณาวินิจฉัยโดยมีคำสั่งภายใน ๑๕ วันทำการ(๔) หากผู้มีอำนาจอนุญาตพิจารณาข้อมูลข่าวสารที่ไม่ต้องเปิดเผยไม่อาจวินิจฉัยได้ว่าข้อมูลข่าวสารใดเป็นข้อมูลข่าวสารที่ไม่ต้องเปิดเผยหรือไม่ ให้แจ้งแก่ผู้ขอภายใน ๑ วันทำการและให้เสนอเรื่องต่อ อธิบดีกรมคุมประพฤติเพื่อพิจารณาวินิจฉัย โดยมีคำสั่งภายใน ๑๕วันทำการข้อ ๗ ขั้นตอนและการดำเนินการตามคำขอใน ข้อ ๖กับเอกสารที่เปิดเผยและเอกสารที่ไม่เปิดเผย(๑)หากยื่นคำขอต่อหน่วยงานที่รับผิดชอบโดยตรงให้ดำเนินการภายใน ๑๐ วันทำการ(๒)หากยื่นคำขอต่อหน่วยงานที่ไม่รับผิดชอบโดยตรงให้ดำเนินการภายใน ๑๕ วันทำการข้อ ๘ ให้อธิบดีกรมคุมประพฤติรักษาการตามระเบียบนี้ประกาศณ วันที่ ๒๖ กุมภาพันธ์ พ.ศ. ๒๕๔๒จรัลบูรณพันธุ์ศรีอธิบดีกรมคุมประพฤติ[เอกสารแนบท้าย]๑. หลักเกณฑ์การขอข้อมูลข่าวสารและการอนุญาต(ดูข้อมูลจากภาพกฎหมาย)โสรศ/ผู้จัดทำ๑๐มกราคม ๒๕๕๐[๑] ราชกิจจานุเบกษาเล่ม ๑๒๓/ตอนพิเศษ ๑๓๓ ง/หน้า ๑๖/๒๕ ธันวาคม ๒๕๔๙